સિંઘમ અને વિલનની ચોર-પોલીસની ગેમ બતાવવામાં ઝાકિર હુસેન, મહેશ માંજરેકર, ગોવિંદ નામદેવ, સરિતા જોશી, શરત સક્સેના જેવા ઉમદા કલાકારોનો અક્ષમ્ય વેડફાટ થયો છે. માત્ર આંખોથી પણ ખોફ ફેલાવી દેવામાં પાવરધો ઍક્ટર ઝાકિર હુસેન તો અહીં સાવ કાટૂર્‍ન બનીને રહી ગયો છે. અને હા, સોનાક્ષી-ઇલિએના-કાજલ અગ્રવાલ-તમન્ના જેવી માત્ર શોભાના ગાંઠિયા જેવી હિરોઇનો માટે હોય છે એવો સાવ મૅનિક્વિન જેવો રોલ કરીનાએ શા માટે સ્વીકાર્યો હશે?મ્યુઝિક-ડિપાર્ટમેન્ટમાં પણ ચાર-ચાર સંગીતકારોનાં નામ છે, પણ હરામ જો એકેય ગીતમાં ભલીવાર હોય તો. ઈવન ફિલ્મના અંતે આવતું હની સિંહનું ‘આતા માઝી સટકલી’ તો ‘લુંગી ડાન્સ’ની વધેલી વાસી તર્જમાંથી બનાવી નાખ્યું હોય એવું લાગે છે.